lv en lv de nl lv lv sl lv en de nl lv lv lv lv ru lv lv lv lv lv lv lv en lv lv lv en lv lv lv lv lv en en lv lv lv en lv en lv lv lv lv en lv en lv lv en lv en lv lv lv lv en lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Kā dzīvo un ko ēd slavenākais kaķis Latvijā – Ādažu bāzes runcis Bulta | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Bulta ir kaķis, kurš aptuveni gadu par savām mājām sauc Nacionālo bruņoto spēku (NBS) Ādažu bāzi, un kurš pavisam nesen kļuva par slavenāko Latvijas kaķi pasaulē. Runča “dienesta gaitas” aprakstījis portāls Sargs.lv.
Runcis Bulta. Karavīri zina teikt, ka peļu junkurs nebūt nebaidās no bāzes tuvumā bieži dzirdamajiem šāvieniem, ieroču zalvēm. (Foto: Mehanizētās kājnieku brigādes arhīvs)
Bulta pasaules mediju uzmanības centrā nokļuva, savam uznācienam izvēloties īsto brīdi – izsoļojot bāzes parādes laukumā tad, kad Latvijas un sabiedroto karavīru vienību parādi pieņēma NATO ģenerālsekretārs Jenss Stoltenbergs, Kanādas ārlietu ministre Melānija Žolī un Latvijas aizsardzības nozares augstākā vadība, stāsta Sargs.lv.
Veselīgs launags skolēnam līdzņemšanai – 5 idejas nedēļas ēdienkartei
Liepājā tehnikuma audzēkne sadur skolotāju
Vai botas drīkst mazgāt veļasmašīnā? Atbild eksperti
Izrādās, rudais runcis lieliski izprot diplomātisko attiecību nozīmi, jo līdzīgus izgājienus parādes laukumā veicis arī iepriekš, piemēram, parādes vienību priekšā izsoļojis gan Igaunijas premjerministres vizītes, gan Spānijas nacionālo svētku atzīmēšanas laikā.
Tiesa, šoreiz viņa virzienā bija vērstas daudzu pasaules valstu mediju foto un videokameras.
Kā stāsta Ādažu bāzes pārstāvji, kaķis ar karavīriem dzīvo aptuveni gadu.
“Kaķa tiešie dienesta uzdevumi šobrīd saistīti ar peļu un žurku iebrukuma draudu atturēšanu un neitralizāciju,” minēts runča aprakstā.
Ekrānšāviņa uzņēmums no parādes video.
Ņemot vērā, ka līdz ar Latvijas karavīriem Ādažu bāzē izvietoti arī NATO sabiedroto bruņoto spēku karavīri, teju katrs kontingents rudajam runcim devis savu vārdu.
Daži NATO kaujas grupas karavīri viņu saucot par “Pom-Pom”, citi par “Tutun”, taču latviešu karavīri viņam devuši spēcīgu vārdu – Bulta, jo – cik ātri parādījies, tik ātri viņš parasti arī protot nozust.
The newest member of @eFPBGLatvia 🐈? #NATOcats #WeAreNATO #StrongerTogether #ForMin pic.twitter.com/KONi1VoTir
— Canada at NATO 🇨🇦 (@CanadaNATO) November 29, 2021
Par kaķa labklājību un vēdera piepildīšanu rūpējoties vairāki karavīri, tāpēc ēdiena bļodiņas vienmēr ir pilnas.
Kā paši smej – lai Bulta vairāk laika velta kaujas uzdevumu veikšanai, nevis galvas lauzīšanai par medījuma iegūšanu.
Taču Bulta nav vienīgais četrkājainais radījums Ādažu bāzē, viņam ir arī dienesta biedrene – pelēkā kaķene Lusia, kas gan esot bailīgāka un no dalības publiskos pasākumos līdz šim atturējusies.
Otra bāzes peļu ķērāja - kaķenes Lusias mājvieta Ādažu bāzē. (Foto: Mehanizētās kājnieku brigādes arhīvs)
Tā kā bāzes teritorijā pēdējā laikā bieži manīta lapsa, tad abu kaķu mājvietas ir pārceltas tuvāk ierindas laukumam.
Rudais kaķis biežāk gan uzturoties pie Karavīru kluba, un, kā nu ne – tieši tajā ēkā atrodas Ādažu bāzes kafejnīca!
Savukārt Lusias mājiņa ierīkota pie kazarmām, kurās dzīvo NATO kaujas grupas Polijas kontingenta karavīri.
Kaķu būdiņu rotā simbolisks uzraksts – QRF LUSIA, kas saīsinājumā no “quick reaction force” nozīmē – ātrie reaģēšanas spēki. Savukārt otra mājiņa iekārtota kā ziemas miteklis, jo tajā ir segas, lai kaķim siltāk.
Redzams, ka arī Lusia tiek ļoti labi barota, jo bļodiņā ir gan kaķu sausā barība, gan sardeļu ripiņas.
NATO kaujas grupas karavīru ierīkotā kaķenes Lusias gultiņa. (Foto: Mehanizētās kājnieku brigādes arhīvs)
Tieši šī iemesla dēļ Lusias mājvietu regulāri apmeklē arī Bulta, īpaši tad, kad bļodas pilnas un pašas saimnieces nav klāt.
Ceļš uz Lusias mājām ved tieši pāri ierindas laukumam, kas tika šķērsots arī liktenīgajā 29. novembra pēcpusdienā visu augsto viesu deguna galā.
Arī karavīri novērojuši – rudais runcis ir drosmīgs un mērķtiecīgs, jo bieži laukumā parādās karavīru izvades laikā un pat nebaidās no ieroču zalvēm, kas ieskandina svinīgo jundu. Tā šāvienu skaņu pavadībā viņš itin mierīgi un pārliecinoši turpina savu ceļu uz mērķi.
Bulta mielojas no Lusias bļodiņas. (Foto: Mehanizētās kājnieku brigādes arhīvs)
Varbūt Bulta zināja, ka reiz pienāks tieši viņa zvaigžņu stunda? Tagad par rudasti interesi izrāda ne tikai pašmāju un ārvalstu mediji, bet arī aizsardzības un drošības eksperti visā plašajā pasaulē. Sociālajā vietnē “Twitter” pēdējās dienās parādās aizvien vairāk jaunu sajūsmas pilnu ierakstu un jautājumu – vai Latvijā tagad ir pašiem savs taktiskais kaujas kaķis?
Metode, kā kaķim iemācīt to, ko viņš nedrīkst darīt
Kādas ir kaķu koronavīrusa pazīmes? Skaidro veterinārārsts
Tā, piemēram, Kanādas pārstāvniecība NATO ierakstījusi, ka šis mincis ir Kanādas vadītās NATO kaujas grupas Latvijā jaunākais dalībnieks.
Arī NATO preses sekretāre Oana Lungesku raksta, ka šis ir kaujas grupas jaunākais papildinājums un iznācis atrādīties tieši brīdī, kad ģenerālsekretārs J. Stoltenbergs sasveicinās ar Latvijas armijas un Latvijā dienošajiem NATO dalībvalstu karavīriem.
Savukārt kāds cits “Twitter” lietotājs uzsver, ka kaķis ir neatkarības, brīvības, garīgās apgaismības, intuīcijas, līdzsvara un cerības simbols, kas kontekstā ar NBS un NATO esot ļoti laba zīme.
Kā mājdzīvnieku paglābt no blusām?
Mājdzīvnieka un mazuļa draudzība. Kā veidot to droši?
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Vai šobrīd ir prātīgi iegādāties mājokli vai iet prom no darba? Eksperte iesaka nogaidīt
5 kļūdas, ko pieļaujam elektrisko sildītāju lietošanā
Konkurss Bebr[a]s skolēniem – pārbaudi savu loģisko un algoritmisko domāšanu un laimē!
Knifiņš, kas jāievēro, saglabājot tomātu sēklas
Vēlēšanu naktī – politisks stand-up Andra Keiša un Jāņa Skuteļa izpildījumā
Piesakies: kardiologa konsultācija un citi bezmaksas pasākumi sirds veselībai
Audzināt bērnu bez kliegšanas. Četri soļi vecāku uzvedības mainīšanai
Vai botas drīkst mazgāt veļasmašīnā? Atbild eksperti
Liepājā tehnikuma audzēkne sadur skolotāju
Bērna attīstības kalendārs. Trīs gadi
Veselīgs launags skolēnam līdzņemšanai – 5 idejas nedēļas ēdienkartei
Dārzeņi, kuri traucē notievēt
Grāmata – aicinājums mīlēt nepilnīgo un nebaidīties no kļūdām
Vai taisnīgi, ka bērnudārzu pedagogiem ir viszemākās algas? Visu pašvaldību pirmsskolas pedagogu atalgojumu apkopojums
Ugunsgrēkā Rīgā iet bojā bērns un pieaugušais, cietuši vēl 6 cilvēki
Svētdien gaiss iekarsīs līdz +31 grādam
Vairāk rakstu no "Ziņas"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.